Lars-Kristian Eriksen

Lars-Kristian Eriksen (født 1983) er en norsk fotballspiller. Han spilte for klubbene Aalesund, Lyn, Lillestrøm, Odd.Lars-Kristian Eriksen legger opp, Tune IL (Nåværende klubb)

Frem til desember 2008 spilte han for Lyn, en klubb han kom til gjennom Lyns samarbeid med NTG. 

Eriksen håndterer begge backrollene, og beskrives som en spiller med stor løpskapasitet, og tidlig i karrieren ble han spådd en framtid på landslaget. Senere skulle flere skader og en ikke like bratt utviklingskurve sette denne spådommen på vent. I november 2006 begynte spekulasjoner om en mulig overgang til Aalesunds FK for Eriksen, men klubben gjorde ingen tilnærmelser, og det ble med løse rykter fra flere hold.

Den 4. september 2008 ble det kjent at han hadde signert en kontrakt med Lillestrøm Sportsklubb gjeldende fra og med endt sesong 2008. Flere tidligere Lyn-spillere forsvant fra klubben i denne perioden, grunnet klubbens økonomiske vanskeligheter. Den 6. september 2011 offentliggjorde Odd Grenland på sin hjemmeside at de hadde signert Lars-Kristian Eriksen på en bosmannovergang. Eriksen aksepterte tilbudet over Lillestrøm sitt, og begrunnet sin overgang med at han i Odd får bekle sin foretrukne posisjon. Eriksen har 19 landskamper og 2 mål for Norges U21 landslag. Han har også 3 landskamper for U19 landslaget.

23. november 2017 signerte han en kontrakt med Tune IL Fotball som spillende hovedtrener.Nå får Lars-Kristian Eriksen en ny rolle i Tune: – Jeg gleder meg! Dette er starten på hans karriere som trener. Ambisjonen for 2018 er å rykke opp til 5.divisjon med Tune. 

Eriksen er gift med blogger Caroline Berg Eriksen, som står bak bloggen «Fotballfrue».

 Referanser 

 Eksterne lenker 



Kategori:Norske fotballspillere
Kategori:Fotballspillere for Lyn Fotball
Kategori:Fotballspillere for Lillestrøm SK
Kategori:Fotballspillere for Odds ballklubb
Kategori:Juniornorgesmestere i fotball
Kategori:Personer fra Ålesund kommune